Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: 1995. Kvt.) és a Magyar Köztársaság 1996. évi költségvetéséről szóló 1995. évi CXXI. törvény (a továbbiakban: 1996.
Paragraph Index: 368

1995. Kvt.) és a Magyar Köztársaság 1996. évi költségvetéséről szóló 1995. évi CXXI. törvény (a továbbiakban: 1996. Kvt.) 74. §-a alkotmányellenességének megállapítását és megsemmisítését. Továbbá: Egy indítványozó a Hdt. 10. §-ának alkotmányellenességének megállapításán és megsemmisítésén túl arra kérte az Alkotmánybíróságot, hogy állapítson meg a jogalkotó mulasztásában megnyilvánuló alkotmányellenességet a hadigondozottak kárpótlása szabályozásának elmaradása miatt, és kötelezze az Országgyűlést a hadigondozottak vonatkozásában az életüktől és szabadságuktól politikai okból jogtalanul megfosztottak kárpótlásáról szóló 1992. évi XXXII. törvény rendelkezéseihez hasonló szabályok meghozatalára. Egy másik indítványozó mulasztásban megnyilvánuló alkotmányellenesség megállapítását kérte amiatt, hogy a Hdt. 10. §-a a jogosultak körét szűken szabta meg. Két indítványozó új jogszabályi rendelkezések meghozatalára vonatkozó indítványt terjesztett elő. Egy indítványozó a honvédelmi gondozással kapcsolatos kérdések, valamint az 1933. évi II. tc. (11.200/1939. M. E. rendelet) hatálya alá tartozó személyek hadi és honvédelmi gondozási díja, továbbá a hadisegély folyósítása tárgyában hozott 346/1945. M. E. rendeletnek, a hadisegélyezéssel és a hadigondozással kapcsolatos egyes kérdések szabályozása, valamint a 346/1945. M. E. rendelet módosítása tárgyában hozott 4.740/1945. M. E. rendeletnek és a hadigondozásról szóló — többször módosított — 21/1967. (Eü. K. aug. rk.) EüM utasításnak a hadigondozásból való kizárásra lehetőséget nyújtó egyes, általa meg nem jelölt rendelkezéseit alkotmányellenesnek vélte, amelyek kiválasztását az Alkotmánybíróság döntésére bízta. Az Alkotmánybíróság az Abtv. 22. §-ának (1) bekezdése alapján a kérést határozott kérelem hiányában nem tekintette indítványnak.

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes